iraklixyz/georgian-wikipedia-cleaned huggingface dataset:
რელსშესადუღებელი მანქანა

რელსშესადუღებელი მანქანა — სალიანდაგო მანქანების სახეობა, რომლის დანიშნულებაა რელსების შედუღება გრძელ მონაჭრელებად, რომელიც ფართედ გავრცელებულია უპირაპირო ლიანდაგების ჩაგების დროს. მანქანის გადაადგილებადი შესადუღებელი აგრეგატი დამონტაჟებულია სპეციალურ გადამტან პლატფორმებზე.

საქართველოში რელსშესადუღებელი მანქანები გააჩნია რელსშესადუღებელ საწარმოს, რომლებიც „ფანჯრებში“ გადიან გადასარბენებზე ან სადგურის ლიანდაგებში და ერთმანეთზე ადუღებენ ამავე ქარხნის მიერ შედუღებულ 200 მეტრიან წნულებს, ადგილზე ასრულებენ მწვავე დეფექტიანი რელსების ამოჭრის და ახლის ჩადუღების სამუშაოებს, ასევე რელსის თავის დადუღების ოპერაციებს.
Celosia trigyna

— მცენარის სახეობაა, რომელიც თავისი უცნაური ყვავილების გამო ფართოდ არის ცნობილი, როგორც „მატყლის ყვავილი”.

აღწერა
მცენარე აღწევს 1 მეტრამდე სიმაღლეს და მსოფლიოს ზოგიერთ რეგიონში, სადაც გავრცელებულია, სარეველად ითვლება. შესაძლებელია მისი თესლიდან გაზრდა.

გამოყენება
„მატყლის ყვავილი “ გვალვის დროს გამოიყენება საკვებ მცენარედ. მის ფოთლებს კომბოსტოს მსგავსად ხარშავენ თითქმის ერთნაირი ტექსტურის გამო და ამზადებენ კერძს სახელწოდებით ტორჩატა.

აფრიკაში მას ბოსტნეულად თვლიან.
ხლეა

ხლეა — კერძი, რომელიც ძირითადად მზადდება საქონლის ან ცხვრის დაძველებული ხორცისგან. მისი ტრადიციული რეცეპტი მაროკოდანაა. გავრცელებულია მაროკოში, არაბეთში, ალჟირსა და ზოგადად აფრიკის კონტინენტზე

ხლეას მოსამზადებლად ხორცს თხელ ნაჭრებად ჭრიან და ნიორში, ქინძსა და ძირაში მარინირების შემდეგ მზეზე აშრობენ. ხორცს ხარშავენ წყლის, ზეთისა და ცხოველური ცხიმების ნარევში. გაციების შემდეგ, ხორცს ათავსებენ დამატებით ცხიმში და ტოვებენ დასაძველებლად. ხლეას შენახვა შესაძლებელია ოთახის ტემპერატურაზე ორ წლამდე.
პარაისოს მუნიციპალიტეტი

პარასისოს მუნიციპალიტეტი ― მუნიციპალიტეტი ტაბასკოს შტატში, მექსიკის სამხრეთ-აღმოსავლეთ ნაწილში. 2020 წლის აღწერის მიხედვით, მუნიციპალიტეტის მოსახლეობა 96,741 ადამიანს შეადგენს, რაც 2010 წლის მაჩვენებელთან შედარებით 11.7 %-ით მეტია. მუნიციპალიტეტის ფართობია 409.33 კმ². მოსახლეობის სიმჭიდროვეა 236.3 ადამიანი კმ²-ზე. ტერიტორია ტაბასკოს შტატის შემადგენლობაში 1883 წლის 18 დეკემბერს შევიდა. მუნიციპალიტეტის ადმინისტრაციული ცენტრია პარაისო.
ტაკოტალპის მუნიციპალიტეტი

ტაკოტალპის მუნიციპალიტეტი ― მუნიციპალიტეტი ტაბასკოს შტატში, მექსიკის სამხრეთ-აღმოსავლეთ ნაწილში. 2020 წლის აღწერის მიხედვით, მუნიციპალიტეტის მოსახლეობა 47,905 ადამიანს შეადგენს, რაც 2010 წლის მაჩვენებელთან შედარებით 3.5 %-ით მეტია. მუნიციპალიტეტის ფართობია 737 კმ². მოსახლეობის სიმჭიდროვეა 65 ადამიანი კმ²-ზე. ტერიტორია ტაბასკოს შტატის შემადგენლობაში 1825 წლის 5 თებერვალს შევიდა. მუნიციპალიტეტის ადმინისტრაციული ცენტრია ტაკოტალპა.
ტეაპის მუნიციპალიტეტი

ტეაპის მუნიციპალიტეტი ― მუნიციპალიტეტი ტაბასკოს შტატში, მექსიკის სამხრეთ-აღმოსავლეთ ნაწილში. 2020 წლის აღწერის მიხედვით, მუნიციპალიტეტის მოსახლეობა 58,718 ადამიანს შეადგენს, რაც 2010 წლის მაჩვენებელთან შედარებით 9.6 %-ით მეტია. მუნიციპალიტეტის ფართობია 422.18 კმ². მოსახლეობის სიმჭიდროვეა 139.1 ადამიანი კმ²-ზე. ტერიტორია ტაბასკოს შტატის შემადგენლობაში 1825 წლის 5 თებერვალს შევიდა. მუნიციპალიტეტის ადმინისტრაციული ცენტრია ტეაპა.
ტენოსიკეს მუნიციპალიტეტი

ტენოსიკეს მუნიციპალიტეტი ― მუნიციპალიტეტი ტაბასკოს შტატში, მექსიკის დასავლეთ ნაწილში. 2020 წლის აღწერის მიხედვით, მუნიციპალიტეტის მოსახლეობა 62,310 ადამიანს შეადგენს, რაც 2010 წლის მაჩვენებელთან შედარებით 5.7 %-ით მეტია. მუნიციპალიტეტის ფართობია 1,888.53 კმ². მოსახლეობის სიმჭიდროვეა 33 ადამიანი კმ²-ზე. ტერიტორია ტაბასკოს შტატის შემადგენლობაში 1883 წლის 18 დეკემბერს შევიდა. მუნიციპალიტეტის ადმინისტრაციული ცენტრია ტენოსიკე-დე-პინო-სუარესი.
ფრანსუა ნგეზე

ფრანსუა ნგეზე (დ. 1953) — ბურუნდის გადამდგარი პოლიტიკოსი. იგი 1993 წლის 21 ოქტომბრიდან 27 ოქტომბრამდე ბურუნდის სახელმწიფოს მეთაურის მოვალეობას კანონიერად, დროებითი რეჟიმის ფარგლებში ასრულებდა. ნგეზე ამ თანამდებობაზე საგანგებო წესით საზოგადოებრივი გადარჩენის სამხედრო კომიტეტმა აირჩია, ოფიცერთა ჯგუფმა, რომელმაც 1993 წელს ბურუნდიში სახელმწიფო გადატრიალების მცდელობისას დაამხო პრეზიდენტ მელშიორ ნდადაიეს დემოკრატიულად არჩეული მთავრობა (თავად ნდადაიე გადატრიალების მცდელობისას მოკლეს).

იმ პერიოდში როდესაც ფრანსუა ნგეზე პარტია -ს (ეროვნული პროგრესის კავშირი) ერთ-ერთ იმ მცირეოდენ გავლენიან წევრთაგანს წარმოადგენდა, რომელიც ეთნიკურად ჰუტუს ტომს მიეკუთვნებოდა, შინაგან საქმეთა მინისტრი მთავრობაში იყო პიერ ბუიოია. ბუიოია 1993 წლის 1 ივნისის არჩევნებში ნდადაიესთან დამარცხდა.

იმის გამო, რომ არმიის მიერ განხორციელებულმა გადატრიალებამ ქვეყანაში დიდად მასშაბური მხარდაჭერა ვერ პოვა, შექმნილი კომიტეტი 27 ოქტომბერს დაიშალა და ნგეზე იძულებული გახდა თანამდებობა საბოლოოდ დაეტოვებინა. ამ მოვლენების შედეგად, პრეზიდენტის მოვალეობის შესრულება სილვი კინიგიმ იკისრა, რომელიც ნდადაიეს მმართველობისას პრემიერ-მინისტრის ტანამდებობას იკავებდა.

ადრეული ცხოვრება
ფრანსუა ნგეზე დაიბადა 1953 წელს რუანდა-ურუნდიში, ისარე კომუნის, რუტეგამას ბორცვზე.

პოლიტიკური კარიერა
ფრანსუა ნგეზე ბურუნდიში 1982 წელს დაბრუნდა. იგი შეუერთდა ეროვნული პროგრესის კავშირს და ბუჟუმბურის პარტიული ფილიალის მუდმივი მდივანი გახდა. შემდგომში 1989 წელს მან კარიერული წინსვლა განაგრძო და ჯერ ჩანკუზოს პროვინციის გუბერნატორი, მოგვიანებით კი ბუჟუმბურა-რურალის პროვინციის გუბერნატორი გახდა.
აუმადის მუნიციპალიტეტი

აუმადის მუნიციპალიტეტი ― მუნიციპალიტეტი ჩიუაუის შტატში, მექსიკის ჩრდილოეთ ნაწილში. 2020 წლის აღწერის მიხედვით, მუნიციპალიტეტის მოსახლეობა 14,635 ადამიანს შეადგენს, რაც 2010 წლის მაჩვენებელთან შედარებით 27.7 %-ით მეტია. მუნიციპალიტეტის ფართობია 16,927.6 კმ². მოსახლეობის სიმჭიდროვეა 0.9 ადამიანი კმ²-ზე. ტერიტორია ჩიუაუის შტატის შემადგენლობაში 1894 წლის 14 ივლისს შევიდა. მუნიციპალიტეტის ადმინისტრაციული ცენტრია მიგელ-აუმადა. სახელი ეწოდა შტატის გუბერნატორის, მიგელ აუმადას (1845-1916) პატივსაცემად. მექსიკის სტატისტიკისა და გეოგრაფიის ეროვნული ინსტიტუტის კლასიფიკაციით, მუნიციპალიტეტის კოდია 08001.
გაეროს უშიშროების საბჭოს რეზოლუცია 656

გაეროს უშიშროების საბჭოს რეზოლუცია 656, მიიღეს 1990 წლის 8 ივნისს, რეზოლუცია 654-ის (1990) გახსენების და გენერალური მდივნის ანგარიშის განხილვის შემდეგ, საბჭომ გადაწყვიტა გაეგრძელებინა ცეცხლის შეწყვეტის მონიტორინგის, კონტრასების და ნიკარაგუაში წინააღმდეგობის სხვა ძალების დემობილიზაციისა და გამიჯვნის ამოცანები 1990 წლის 29 ივნისამდე.

რეზოლუცია მოუწოდებდა ყველა ჩართულ მხარეს შეენარჩუნებინა და გაეზარდა დემობილიზაციის სიჩქარე, რათა იგი დასრულებულიყო 1990 წლის 29 ივნისისთვის. ასევე მოითხოვდა, რომ გენერალურმა მდივანმა ამ თარიღისთვის მოხსენება წარმოედგინა საბჭოს. 29 ივნისს მოხსენებაში გენერალურმა მდივანმა აცნობა საბჭოს, რომ დემობილიზაცია დასრულდა წინა დღეს და რომ გაეროს სადამკვირვებლო ჯგუფმა ცენტრალურ ამერიკაში დაეხმარა ნიკარაგუაში კონფლიქტის მოგვარებაში.
გაეროს უშიშროების საბჭოს რეზოლუცია 657

გაეროს უშიშროების საბჭოს რეზოლუცია 657, მიიღეს 1990 წლის 15 ივნისს, აღნიშნავდა გენერალური მდივნის ანგარიშს, რომ არსებული გარემოებების გამო, გაეროს მშვიდობის შენარჩუნების ძალების ყოფნა კვიპროსში აუცილებელი იქნებოდა მშვიდობიანი მოგვარებისთვის. საბჭომ გამოთქვა სურვილი, რომ ყველა მხარემ მხარი დაუჭიროს ათპუნქტიან შეთანხმებას საზოგადოებათაშორისი მოლაპარაკებების განახლებისთვის და სთხოვა გენერალურ მდივანს ხელახლა მოხსენება წარმოედგინა 1990 წლის 30 ნოემბრამდე, რათა გაეთვალისწინებინა რეზოლუციის განხორციელება.

საბჭომ კვლავ დაადასტურა თავისი წინა რეზოლუციები, მათ შორის რეზოლუცია 365 (1974), გამოხატა შეშფოთება სიტუაციასთან დაკავშირებით, მოუწოდა ჩართულ მხარეებს ერთად იმუშაონ მშვიდობისთვის და კიდევ ერთხელ გააგრძელა ძალების განლაგება კვიპროსში, რომელიც დაარსდა რეზოლუციით 186 (1964), 1990 წლის 15 დეკემბრამდე.
გაეროს უშიშროების საბჭოს რეზოლუცია 658

გაეროს უშიშროების საბჭოს რეზოლუცია 658, მიიღეს 1990 წლის 27 ივნისს, რეზოლუცია 621-ის (1988) გახსენებისა და დასავლეთ საჰარაში არსებულ სიტუაციასთან დაკავშირებით გენერალური მდივნის ანგარიშის განხილვის შემდეგ, საბჭომ დაამტკიცა გენერალური მდივნის რეკომენდაციები საკითხის მოგვარებასთან დაკავშირებით.

მიუხედავად იმისა, რომ დაარსდა მხოლოდ რეზოლუციით 690 (1991), რეზოლუცია 658-დან გამომდინარე შეთანხმება ეხებოდა გეგმას, რომლის მიხედვითაც გაერო ზედამხედველობას გაუწევდა ცეცხლის შეწყვეტას მაროკოსა და პოლისარიოს ფრონტს შორის და ჩაატარებდა რეფერენდუმს, რომელშიც დასავლეთ საჰარას მოსახლეობა გადაწყვეტდა თვითგანსაზღვრასა თუ მაროკოსთან ინტეგრაციას შორის, რაც მოუქცრივად ცნობილი გახდა როგორც გაეროს მისია რეფერენდუმისთვის დასავლეთ საჰარაში. გენერალურმა მდივანმა ხავიერ პერეს დე კუელიარმა გეგმა აღწერა როგორც "მასშტაბური და რთული". ეს შემოთავაზებული იქნა 1988 წლის მოგვარების გეგმის შეთანხმების შემდეგ მაროკოსა და პოლისარიოს ფრონტს შორის.

რეზოლუცია მოუწოდებდა ორივე მხარეს თანამშრომლობა გაეწია გენერალურ მდივანთან და აფრიკის ერთიანობის ორგანიზაციასთან დასავლეთ საჰარაში მოგვარების მოძიების მათ მცდელობებში, მისასალმებდა გენერალური მდივნის გადაწყვეტილებას გაეგზავნა ტექნიკური მისია დასავლეთ საჰარასა და მეზობელ ქვეყნებში გაეროს გეგმის ადმინისტრაციული ასპექტების დასასრულებლად. ამ თვალსაზრისით, საბჭომ მოუწოდა გენერალურ მდივანს წარმოედგინა მოხსენება ამის დასრულების შემდეგ.
ალდამის მუნიციპალიტეტი (ჩიუაუა)

ალდამის მუნიციპალიტეტი ― მუნიციპალიტეტი ჩიუაუის შტატში, მექსიკის ჩრდილოეთ ნაწილში. 2020 წლის აღწერის მიხედვით, მუნიციპალიტეტის მოსახლეობა 26,047 ადამიანს შეადგენს, რაც 2010 წლის მაჩვენებელთან შედარებით 16.8 %-ით მეტია. მუნიციპალიტეტის ფართობია 9,228.44 კმ². მოსახლეობის სიმჭიდროვეა 2.8 ადამიანი კმ²-ზე. ტერიტორია ჩიუაუის შტატის შემადგენლობაში 1824 წლის 11 დეკემბერს შევიდა. მუნიციპალიტეტის ადმინისტრაციული ცენტრია ხუან-ალდამა. სახელი ეწოდა ხუან ალდამას პატივსაცემად. მექსიკის სტატისტიკისა და გეოგრაფიის ეროვნული ინსტიტუტის კლასიფიკაციით, მუნიციპალიტეტის კოდია 08002.
ალიენდეს მუნიციპალიტეტი (ჩიუაუა)

ალიენდეს მუნიციპალიტეტი ― მუნიციპალიტეტი ჩიუაუის შტატში, მექსიკის ჩრდილოეთ ნაწილში. 2020 წლის აღწერის მიხედვით, მუნიციპალიტეტის მოსახლეობა 8,487 ადამიანს შეადგენს, რაც 2010 წლის მაჩვენებელთან შედარებით 0.9 %-ით მეტია. მუნიციპალიტეტის ფართობია 2,136.76 კმ². მოსახლეობის სიმჭიდროვეა 4 ადამიანი კმ²-ზე. ტერიტორია ჩიუაუის შტატის შემადგენლობაში 1826 წლის 5 იანვარს შევიდა. მუნიციპალიტეტის ადმინისტრაციული ცენტრია ვალიე-დე-ალიენდე. სახელი ეწოდა იგნასიო ალიენდეს პატივსაცემად. მექსიკის სტატისტიკისა და გეოგრაფიის ეროვნული ინსტიტუტის კლასიფიკაციით, მუნიციპალიტეტის კოდია 08003.
აკილეს-სერდანის მუნიციპალიტეტი

აკილეს-სერდანის მუნიციპალიტეტი ― მუნიციპალიტეტი ჩიუაუის შტატში, მექსიკის ჩრდილოეთ ნაწილში. 2020 წლის აღწერის მიხედვით, მუნიციპალიტეტის მოსახლეობა 24,344 ადამიანს შეადგენს, რაც 2010 წლის მაჩვენებელთან შედარებით 127.8 %-ით მეტია. მუნიციპალიტეტის ფართობია 495.82 კმ². მოსახლეობის სიმჭიდროვეა 49.1 ადამიანი კმ²-ზე. ტერიტორია ჩიუაუის შტატის შემადგენლობაში 1844 წლის 21 ნოემბერს შევიდა. მუნიციპალიტეტის ადმინისტრაციული ცენტრია სანტა-ეულალია. სახელი ეწოდა აკილეს სერდანის პატივსაცემად. მექსიკის სტატისტიკისა და გეოგრაფიის ეროვნული ინსტიტუტის კლასიფიკაციით, მუნიციპალიტეტის კოდია 08004.
ასენსიონის მუნიციპალიტეტი

ასენსიონის მუნიციპალიტეტი ― მუნიციპალიტეტი ჩიუაუის შტატში, მექსიკის ჩრდილოეთ ნაწილში. 2020 წლის აღწერის მიხედვით, მუნიციპალიტეტის მოსახლეობა 26,093 ადამიანს შეადგენს, რაც 2010 წლის მაჩვენებელთან შედარებით 8.8 %-ით მეტია. მუნიციპალიტეტის ფართობია 12,870.82 კმ². მოსახლეობის სიმჭიდროვეა 2 ადამიანი კმ²-ზე. ტერიტორია ჩიუაუის შტატის შემადგენლობაში 1887 წლის 18 ოქტომბერს შევიდა. მუნიციპალიტეტის ადმინისტრაციული ცენტრია ასენსიონი. დაარსდა ამაღლების დღეს და სახელიც სწორედ ამ დღის პატივსაცემად ეწოდა. მექსიკის სტატისტიკისა და გეოგრაფიის ეროვნული ინსტიტუტის კლასიფიკაციით, მუნიციპალიტეტის კოდია 08005.
ბაჩინივის მუნიციპალიტეტი

ბაჩინივის მუნიციპალიტეტი ― მუნიციპალიტეტი ჩიუაუის შტატში, მექსიკის ჩრდილოეთ ნაწილში. 2020 წლის აღწერის მიხედვით, მუნიციპალიტეტის მოსახლეობა 5,807 ადამიანს შეადგენს, რაც 2010 წლის მაჩვენებელთან შედარებით 3.4 %-ით ნაკლებია. მუნიციპალიტეტის ფართობია 953.46 კმ². მოსახლეობის სიმჭიდროვეა 6.1 ადამიანი კმ²-ზე. ტერიტორია ჩიუაუის შტატის შემადგენლობაში 1844 წლის 21 ნოემბერს შევიდა. მუნიციპალიტეტის ადმინისტრაციული ცენტრია ბაჩინივა. სახელწოდება კაიტას ენაზე „სიმინდის მდინარეს“ ნიშნავს. მექსიკის სტატისტიკისა და გეოგრაფიის ეროვნული ინსტიტუტის კლასიფიკაციით, მუნიციპალიტეტის კოდია 08006.
ბალიესის მუნიციპალიტეტი

ბალიესის მუნიციპალიტეტი ― მუნიციპალიტეტი ჩიუაუის შტატში, მექსიკის ჩრდილოეთ ნაწილში. 2020 წლის აღწერის მიხედვით, მუნიციპალიტეტის მოსახლეობა 16,440 ადამიანს შეადგენს, რაც 2010 წლის მაჩვენებელთან შედარებით 7 %-ით ნაკლებია. მუნიციპალიტეტის ფართობია 5,414.88 კმ². მოსახლეობის სიმჭიდროვეა 3 ადამიანი კმ²-ზე. ტერიტორია ჩიუაუის შტატის შემადგენლობაში 1826 წლის 5 იანვარს შევიდა. მუნიციპალიტეტის ადმინისტრაციული ცენტრია ბალიესა. სახელი ეწოდა მარიანო ბალიესას პატივსაცემად. მექსიკის სტატისტიკისა და გეოგრაფიის ეროვნული ინსტიტუტის კლასიფიკაციით, მუნიციპალიტეტის კოდია 08007.
ბატოპილასის მუნიციპალიტეტი

ბატოპილასის მუნიციპალიტეტი ― მუნიციპალიტეტი ჩიუაუის შტატში, მექსიკის ჩრდილოეთ ნაწილში. 2020 წლის აღწერის მიხედვით, მუნიციპალიტეტის მოსახლეობა 11,270 ადამიანს შეადგენს, რაც 2010 წლის მაჩვენებელთან შედარებით 21,5 %-ით ნაკლებია. მუნიციპალიტეტის ფართობია 2,140.81 კმ². მოსახლეობის სიმჭიდროვეა 5.3 ადამიანი კმ²-ზე. ტერიტორია ჩიუაუის შტატის შემადგენლობაში 1826 წლის 5 იანვარს შევიდა. მუნიციპალიტეტის ადმინისტრაციული ცენტრია ბატოპილასი. სახელწოდება ტარაუმარას ენაზე „კანიონის მდინარეს“ ნიშნავს. მექსიკის სტატისტიკისა და გეოგრაფიის ეროვნული ინსტიტუტის კლასიფიკაციით, მუნიციპალიტეტის კოდია 08008.
ბოკოინის მუნიციპალიტეტი

ბოკოინის მუნიციპალიტეტი ― მუნიციპალიტეტი ჩიუაუის შტატში, მექსიკის ჩრდილოეთ ნაწილში. 2020 წლის აღწერის მიხედვით, მუნიციპალიტეტის მოსახლეობა 23,351 ადამიანს შეადგენს, რაც 2010 წლის მაჩვენებელთან შედარებით 18.8 %-ით ნაკლებია. მუნიციპალიტეტის ფართობია 2,710.21 კმ². მოსახლეობის სიმჭიდროვეა 8.6 ადამიანი კმ²-ზე. ტერიტორია ჩიუაუის შტატის შემადგენლობაში 1911 წლის 26 ნოემბერს შევიდა. მუნიციპალიტეტის ადმინისტრაციული ცენტრია ბოკოინა. სახელწოდება ტარაუმარას ენაზე „ფიჭვის ხეების ადგილს“ ნიშნავს. მექსიკის სტატისტიკისა და გეოგრაფიის ეროვნული ინსტიტუტის კლასიფიკაციით, მუნიციპალიტეტის კოდია 08009.
ბუენავენტურის მუნიციპალიტეტი

ბუენავენტურის მუნიციპალიტეტი ― მუნიციპალიტეტი ჩიუაუის შტატში, მექსიკის ჩრდილოეთ ნაწილში. 2020 წლის აღწერის მიხედვით, მუნიციპალიტეტის მოსახლეობა 25,146 ადამიანს შეადგენს, რაც 2010 წლის მაჩვენებელთან შედარებით 12.4 %-ით მეტია. მუნიციპალიტეტის ფართობია 7,920.8 კმ². მოსახლეობის სიმჭიდროვეა 3.2 ადამიანი კმ²-ზე. ტერიტორია ჩიუაუის შტატის შემადგენლობაში 1826 წლის 5 იანვარს შევიდა. მუნიციპალიტეტის ადმინისტრაციული ცენტრია სან-ბუენავენტურა. სახელი ეწოდა ხუან დე ფიდანსას პატივსაცემად. მექსიკის სტატისტიკისა და გეოგრაფიის ეროვნული ინსტიტუტის კლასიფიკაციით, მუნიციპალიტეტის კოდია 08.
სოლომონ ზვანბა

სოლომონ თემურყვას ძე ზვანბა (ზვანბაი, ზვანბაია; დ. 1809, სოფ. დრანდა, — გ. 25 ოქტომბერი, 1855) — აფხაზი ისტორიკოსი და ეთნოგრაფი, რუსეთის იმპერიის არმიის პოდპოლკოვნიკი (1848).

დაიბადა შარვაშიძეებთან დაახლოებული აზნაურების ოჯახში. 1826 წელს პეტერბურგში, პაჟთა კორპუსში სასწავლებლად გააყოლეს აფხაზეთის მთავრის ვაჟს, კონსტანტინეს. 1832 წლიდან სამხედრო სამსახურში იყო კავკასიაში. მონაწილეობდა ბრძოლებსა და მოლაპარაკებებში უბიხებთან. 1840-იან წლებში მსახურობდა ჯიქეთის პრისტავად (მოურავად). 1848 წელს მიიღო პოდპოლკოვნიკის წოდება. ყირიმის ომში (1853–1856) მეთაურობდა №11 შავი ზღვის სახაზო ბატალიონს. დაიღუპა ოსმალეთის ჯარებთან ბრძოლაში მდ. ენგურზე.

მრავალმხრივი განათლების მქონე ზვანბა კარგად იცნობდა აფხაზეთისა და ჯიქეთის მოსახლეობას, ბუნებას. 1852-1855 წლებში გაზეთ „კავკაზში“ გამოქვეყნდა მისი რამდენიმე ისტორიულ-ეთნოგრაფიული ხასიათის ნაშრომი, მ. შ. „უბიხთა ზამთრის ლაშქრობები აფხაზეთში“, „აფხაზური მითოლოგია, რელიგიური წარმოდგენები და წეს-ჩვეულებები“ და სხვ. დაჯილდოებულია წმ. სტანისლავის (1836), წმ. ანას (ბაბთით, 1839), წმ. ვლადიმერის (ბაბთით, 1844), წმ. გიორგის (1849) ხარისხის ორდენებით, ოქროს დაშნით „მამაცობისთვის“ (1845).
ოქტავიო ლეპაგე

ოქტავიო ლეპაჟ ბარეტო (დ. 24 ნოემბერი, 1923 – გ. 6 იანვარი, 2017) — ვენესუელელი პოლიტიკოსი, რომელიც ასრულებდა ვენესუელის პრეზიდენტის მოვალეობას 1993 წლის 21 მაისიდან 1993 წლის 5 ივნისამდე.

კარიერა
ლეპაჟი პოლიტიკური პარტია „დემოკრატიული მოქმედების“ ( - ) სტუდენტური მოძრაობის წევრი იყო ვენესუელის ცენტრალურ უნივერსიტეტში . 1945 წელს დაინიშნა -ის აღმასრულებელი კომიტეტის მდივნად კარაკასში. 1947 წელს დაამთავრა სამართლის ხარისხით, ხოლო 1948 წელს აირჩიეს ეროვნული კონგრესის დეპუტატად ანსოატეგის შტატიდან. იმავე წლის ნოემბერში აირჩიეს -ის გენერალურ მდივნად, თუმცა თანამდებობა ვერ დაიკავა რომულო გალიეგოსის დამხობის შემდეგ პოლიტიკური პარტიების საქმიანობის აკრძალვის გამო.

ლეპაჟი იყო „დემოკრატიული მოქმედების“ პირველი მდივანი მისი საქმიანობის პერიოდში 1949 წლის იანვრიდან სექტემბრამდე, რის შემდეგაც ლეონარდო რუის პინედამ შეცვალა. ლეპაჟი ასევე იყო პარტიის ორგანიზაციული სამდივნოს წევრი. 1950 წლის ივლისში ლეპაჟი დააპატიმრა „ეროვნულმა უშიშროებამ“ და მოათავსეს სან-ხუან-დე-ლოს-მოროსის ციხეში. 1954 წლის ივლისში გათავისუფლებისთანავე ქვეყნიდან გააძევეს, ხოლო დევნილობაში ყოფნისას იყო საგარეო საკოორდინაციო კომიტეტის წევრი.

ემიგრაციიდან დაბრუნების შემდეგ, ლეპაჟი 1959 წელს აირჩიეს დეპუტატად ანსოატეგიდან. 1964 წელს დაინიშნა ელჩად ბელგიაში. ამავე პერიოდში მონაწილეობა მიიღო „მიუერთებელ ქვეყანათა მოძრაობის“ მე-2 სამიტში კაიროში. ლეპაჟი ამ პოსტზე 1965 წლამდე მუშაობდა, რის შემდეგაც დაბრუნდა ვენესუელაში „დემოკრატიული მოქმედების“ გენერალური სამდივნოს სათავეში ჩასადგომად.

1973 წლის არჩევნებში ლეპაჟი აირჩიეს ვენესუელის სენატში მირანდას შტატიდან, ხოლო 1975 წელს პრეზიდენტმა კარლოს ანდრეს პერესმა დანიშნა შინაგან საქმეთა მინისტრად თანამდებობა კვლავ დაიკავა ხაიმე ლუსინჩის ადმინისტრაციის დროს. ლუსინჩის სურდა, რომ ლეპაჟი ყოფილიყო -ის კანდიდატი 1988 წლის საპრეზიდენტო არჩევნებში, თუმცა შიდაპარტიულ არჩევნებში პარტიამ კარლოს ანდრეს პერესი აირჩია.

ის იყო ვენესუელის სენატის პრეზიდენტი 1989-1990 და 1993-1994 წლებში.

დროებითი მთავრობა
1993 წელს ლეპაჟმა შეცვალა კარლოს ანდრეს პერესი და დაიკავა რესპუბლიკის დროებითი პრეზიდენტის პოსტი, როგორც კონგრესის პრეზიდენტმა, მას შემდეგ რაც პერესს უფლებამოსილება შეუჩერდა კორუფციული ბრალდებების გამო. ოქტავიო ლეპაჟი შეცვალა რამონ ხოსე ველასკესმა, რომელიც პრეზიდენტი 1993 წლის 5 ივნისს გახდა. ლეპაჟი გარდაიცვალა 6 იანვარი 2017 , 93 წლის ასაკში, ბუნებრივი მიზეზით.
დომიტიენ ნდაიზიეი

დომიტიენ ნდაიზიეი (დ. 2 მაისი,1953) — ბურუნდიელი პოლიტიკოსი, რომელიც 2003-2005 წლებში ბურუნდის მერვე პრეზიდენტის თანამდებობას იკავებდა. როგორც „ბურუნდის დემოკრატიული ფრონტის“ წევრი, იგი მანამდე, 2001 წლიდან 2003 წლამდე, პრეზიდენტ პიერ ბუიოიას მმართველობისას, პირველი ვიცე-პრეზიდენტის თანამდებობაზე მსახურობდა.

ამჟამად ნდაიზიე ხელმძღვანელობს პარტიას „ეროვნული შეკრება ცვლილებებისთვის“.

1994 წელს პრეზიდენტმა სიპრიენ ნტარიამირამ იგი ეროვნული დაზვერვის სამსახურის დირექტორად დანიშნა.

2004 წელს ნდაიზიემ პარლამენტს წარუდგინა კონსტიტუციის პროექტი, სანამ მას იმავე წლის ბოლოს რეფერენდუმზე ამომრჩევლებს შესთავაზებდნენ. ურთიერთობები ტუტსის ჯგუფთან დაძაბული იყო, რაც გამოიხატა მათ მიერ იმ საკანონმდებლო სესიის ბოიკოტირებაში, რომელსაც აღნიშნული წინადადება უნდა განეხილა. მომზადების ნაკლებობის გამო, კენჭისყრა 2004 წლის ნოემბრის ბოლოსთვის გადაიდო.

ბურუნდი კვლავ ცდილობს თავი დააღწიოს სამოქალაქო ომს, რომელიც 1993 წელს დაიწყო, როდესაც ჰუტუს მრავალრიცხოვანი უმრავლესობისგან შემდგარმა რამდენიმე ჯგუფმა იარაღი აიღო იმ მთავრობისა და არმიის წინააღმდეგ, რომელშიც მაშინ ტუტსის ელიტა დომინირებდა.

გარდამავალმა მთავრობამ დადო პირობა, რომ ორ ძირითად ეთნიკურ ჯგუფს შორის ძალაუფლებას უფრო თანაბრად გაანაწილებდა.

2006 წლის 21 აგვისტოს, ნდაიზიე ბუჟუმბურაში დააკავეს იმავე წლის დასაწყისში სახელმწიფო გადატრიალების მცდელობაში მისი სავარაუდო მონაწილეობის გამო. მის დაპატიმრებამდე სენატმა მას სენატორის იმუნიტეტი მოუხსნა. 19 დეკემბერს მან სასამართლოში უარყო მის წინააღმდეგ წაყენებული ბრალდებები და განაცხადა, რომ მას „არასოდეს უოცნებია გადატრიალების მოწყობაზე, სინამდვილეში მე პოლიტიკას თავი დავანებე, რათა ბიზნესით დავკავებულიყავი და ჩემს ოჯახთან ერთად ვყოფილიყავი“. 2007 წლის 15 იანვარს იგი ყოფილ ვიცე-პრეზიდენტ ალფონს-მარი კადეგესთან და სამ სხვა ბრალდებულთან ერთად გამართლდა; ორ სხვას ხანგრძლივი პატიმრობა მიესაჯა.

2010 წლის საყოველთაო არჩევნების დროს, როგორც თავისი პარტიის წარმომადგენელი, იგი საპრეზიდენტო თანამდებობაზე იყრიდა კენჭს, თუმცა ყველა ოპოზიციურ პარტიასთან ერთად რბოლიდან გამოთიშვა გადაწყვიტა მას შემდეგ, რაც მათ მმართველი პარტია დაადანაშაულეს წინა მუნიციპალური არჩევნების გაყალბებაში.

მას შემდეგ, რაც 2015 წლის ბურუნდის არეულობის დროს ოპოზიციონერი პოლიტიკოსი ზედი ფერუზი მოკლეს, ნდაიზიემ და სხვა ოპოზიციურმა პარტიებმა პრეზიდენტ პიერ ნკურუნზიზას მთავრობასთან მოლაპარაკებები შეწყვიტეს.
მუსტაფა ულდ მუჰამედ სალეჰი

მუსტაფა ულდ მუჰამედ სალეჰი (; დ. 18 დეკემბერი 1936 — გ. 2012) — მავრიტანიის პრეზიდენტი 1978 წლიდან 1979 წლამდე.

ბიოგრაფია
მუსტაფა ულდ მოჰამედ სალეჰი არმიის სარდლად დანიშნა დიდი ხნის პრეზიდენტმა მოქტარ ულდ დადამ 1978 წლის თებერვალში, როდესაც ქვეყანა მძიმე ეკონომიკური კრიზისის წინაშე იდგა და ვერ ახერხებდა პოლისარიოს ფრონტის საჰრაველი პარტიზანების შეკავებას მას შემდეგ, რაც 1975 წელს, მაროკოსთან ალიანსში, დასავლეთ საჰარაში შეიჭრა და მისი ანექსია მოახდინა.

1978 წლის 10 ივლისს, მუსტაფამ უხელმძღვანელა უსისხლო სამხედრო გადატრიალებას პრეზიდენტ მოქტარის წინააღმდეგ და დაინიშნა 20-კაციანი ხუნტის, „ეროვნული აღორძინების სამხედრო კომიტეტის“ ხელმძღვანელად, რომელსაც ქვეყანა უნდა ემართა.

იგი განიხილებოდა როგორც პროფრანგული კურსის მომხრე და ფრთხილობდა, რომ არ გაეწყვიტა თავისი ქვეყნის ალიანსი მაროკოსთან. მან ვერ შეძლო მშვიდობის დამყარება პოლისარიოსთან (რომელმაც დადას დამხობაზე რეაგირება მოახდინა ცალმხრივი ცეცხლის შეწყვეტით, იმ დაშვებით, რომ მავრიტანიას კონფლიქტიდან მშვიდობიანად გამოსვლა მოუნდებოდა). მან ასევე ვერ მოაგვარა რასობრივი დაძაბულობა სამხრეთ მავრიტანიელ შავკანიანებსა და ჩრდილოელ არაბ მავრებს შორის და მკვეთრ დისკრიმინაციას ეწეოდა ამ უკანასკნელი ჯგუფის სასარგებლოდ, რომლის წევრიც თავად იყო. შედეგად, იგი სულ უფრო იზოლირებული გახდა რეჟიმსა და -ში. 1979 წლის 6 აპრილს, პოლკოვნიკების, აჰმედ ულდ ბუსეიფისა და მოჰამედ ხუნა ულდ ჰაიდალას მიერ განხორციელებულმა მეორე გადატრიალებამ მუსტაფა სიმბოლურ, ნომინალურ პრეზიდენტამდე დაიყვანა ჩანაცვლებულ ხუნტაში — 24-კაციან „ეროვნული გადარჩენის სამხედრო კომიტეტში“ . 1979 წლის 3 ივნისს იგი პრეზიდენტის პოსტზე პოლკოვნიკმა მოჰამედ მაჰმუდ ულდ ლულიმ შეცვალა.

1981-დან 1984 წლამდე იგი დაპატიმრებული იყო, მოგვიანებით კი, 1992 წლის საპრეზიდენტო არჩევნებში, დამოუკიდებელ კანდიდატად იყარა კენჭი და ხმების 2.9% მიიღო.

იგი მშვიდად გარდაიცვალა პარიზში 2012 წლის 18 დეკემბერს.
ტაჟინ მტევემი

ტაჟინ მტევემი ― ტრადიციული ალჟირული კერძი, მზადდება როგორც დაკეპილი საქონლის ხორცის ბურთულების, ასევე ქათმის ან ცხვრის ხორცის ნაჭრებისგან, რომლებსაც უმატებენ ნიორს, მუხუდოსა და ნუშს. საწებელი კერძისთვის მზადდება გახეხილი ხახვითა და დიდი რაოდენობის ნივრით („მტევემი“ ნიშნავს „ნიორს“). კერძს ჩვეულებრივ ტაჟინის ჭურჭელში ხარშავენ.

ალჟირული კერძების უმეტესობის მსგავსად, მას ხშირად თეთრ ან წითელ ცხარე საწებელთან ერთად მიირთმევენ.
გალერეა
კამარგოს მუნიციპალიტეტი

კამარგოს მუნიციპალიტეტი ― მუნიციპალიტეტი ჩიუაუის შტატში, მექსიკის ჩრდილოეთ ნაწილში. 2020 წლის აღწერის მიხედვით, მუნიციპალიტეტის მოსახლეობა 49,499 ადამიანს შეადგენს, რაც 2010 წლის მაჩვენებელთან შედარებით 1.5 %-ით მეტია. მუნიციპალიტეტის ფართობია 13,767.9 კმ². მოსახლეობის სიმჭიდროვეა 3.6 ადამიანი კმ²-ზე. ტერიტორია ჩიუაუის შტატის შემადგენლობაში 1830 წლის 4 აგვისტოს შევიდა. მუნიციპალიტეტის ადმინისტრაციული ცენტრია სანტა-როსალია-დე-კამარგო. სახელი ეწოდა იგნასიო კამარგოს პატივსაცემად. მექსიკის სტატისტიკისა და გეოგრაფიის ეროვნული ინსტიტუტის კლასიფიკაციით, მუნიციპალიტეტის კოდია 08011.
კარიჩის მუნიციპალიტეტი

კარიჩის მუნიციპალიტეტი ― მუნიციპალიტეტი ჩიუაუის შტატში, მექსიკის ჩრდილოეთ ნაწილში. 2020 წლის აღწერის მიხედვით, მუნიციპალიტეტის მოსახლეობა 8,113 ადამიანს შეადგენს, რაც 2010 წლის მაჩვენებელთან შედარებით 7.8 %-ით ნაკლებია. მუნიციპალიტეტის ფართობია 2,594.73 კმ². მოსახლეობის სიმჭიდროვეა 3.1 ადამიანი კმ²-ზე. ტერიტორია ჩიუაუის შტატის შემადგენლობაში 1844 წლის 21 ნოემბერს შევიდა. მუნიციპალიტეტის ადმინისტრაციული ცენტრია კარიჩი. სახელწოდება ტარაუმარას სიტყვიდან მომდინარეობს და შეიძლება ითარგმნოს, როგორც „მუქკანიანი კაცის სახლში“. მექსიკის სტატისტიკისა და გეოგრაფიის ეროვნული ინსტიტუტის კლასიფიკაციით, მუნიციპალიტეტის კოდია 08012.
კასას-გრანდესის მუნიციპალიტეტი

კასას-გრანდესის მუნიციპალიტეტი ― მუნიციპალიტეტი ჩიუაუის შტატში, მექსიკის ჩრდილოეთ ნაწილში. 2020 წლის აღწერის მიხედვით, მუნიციპალიტეტის მოსახლეობა 11,815 ადამიანს შეადგენს, რაც 2010 წლის მაჩვენებელთან შედარებით 11.6 %-ით მეტია. მუნიციპალიტეტის ფართობია 3,759.17 კმ². მოსახლეობის სიმჭიდროვეა 3.1 ადამიანი კმ²-ზე. ტერიტორია ჩიუაუის შტატის შემადგენლობაში 1855 წლის 17 მარტს შევიდა. მუნიციპალიტეტის ადმინისტრაციული ცენტრია კასას-გრანდესი. სახელი ეწოდა პაკიმეს არქეოლოგიური ზონის პატივსაცემად. მექსიკის სტატისტიკისა და გეოგრაფიის ეროვნული ინსტიტუტის კლასიფიკაციით, მუნიციპალიტეტის კოდია 08013.